Περάσαμε ένα υπέροχο οικογενειακό τριήμερο!
Οι οικοδεσπότες μας περίμεναν με χαμόγελο και καλή διάθεση, μας βοήθησαν σε οτιδήποτε αφορούσε την διαμονή μας στο νησί. Ευγενικοί και γενναιόδωροι.
Φτάνεις στο χωριό και περπατώντας το γραφικό σοκάκι καταλήγεις στο πανέμορφο σπιτάκι που οι φωτογραφίες μπορεί και να το αδικούν.
Παλαιά πετρόχτιστη κατοικία πλήρως ανακαινισμένη!
Το τραπέζι γεμάτο καλούδια για τα πρωινά μας που απολαύσαμε στον όμορφο κήπο του.
Πεντακάθαρο, καλόγουστο, άνετο, λειτουργικό, ήσυχο ,δεν λείπει τίποτα από τον οικιακό εξοπλισμό, σε ιδανική τοποθεσία για εξορμήσεις σε όλο το νησί.
Κατάλληλο για τα παιδιά μας που απόλαυσαν το παιχνίδι στην αυλή και στα σοκάκια, ελεύθερα και ασφαλή μιας που δεν επιτρέπεται η κυκλοφορία οχημάτων μέσα στον οικισμό.
Φεύγοντας με τις καλύτερες αναμνήσεις σας ευχαριστούμε πολύ και συμφωνήσαμε οικογενειακώς με μια φωνή ότι σίγουρα θα σας επισκεφτούμε πάλι την επόμενη φορά που θα βρεθούμε στην Τήνο!
Το συστήνουμε ανεπιφύλακτα! 😘